Sasampuning kadya punika wiyosipun. Kula sampun anampèni sêrat pêparingipun kangjêng tuwan residhèn, ingkang katitimangsan ing Surakarta kaping 7 wulan April taun 1841, ingkang mungêling sêrat, wontên têtiyang Jawi satunggil anama pun Samênggala, griyanipun siti dhusun Akawispanjang, ingkang dados sêksi prakawis cêmêngan pêtêng, wontên ing kantor, punika pamundhutipun kangjêng tuwan residhèn. Mugi kula utusan animbali têtiyang Jawi wau, dhatêng ing nagari Surakarta.